ΝΕΟΝ (οργανισμός)

ΝΕΟΝχωρίς-πλαίσιοΊδρυση2013ΤοποθεσίαΕλλάδαΕίδοςΜη κερδοσκοπικός Οργανισμός Σύγχρονης ΤέχνηςΙδρυτήςΔημήτρης ΔασκαλόπουλοςΔιευθυντήςΕλίνα ΚουντούρηΙστοσελίδαneon.org.gr
Ο NEON (εκφώνηση /né.on/) είναι ένας μη κερδοσκοπικός οργανισμός με έδρα την Ελλάδα που ιδρύθηκε το 2013 από τον συλλέκτη και επιχειρηματία Δημήτρη Δασκαλόπουλο. Διευθύντρια του Οργανισμού είναι η Ελίνα Κουντούρη.  

Ο Οργανισμός ΝΕΟΝ μέσω εκθέσεων, νέων αναθέσεων, εκπαιδευτικών πρωτοβουλιών και πολιτιστικών συνεργασιών φέρνει τη σύγχρονη τέχνη κοντά στο ευρύ κοινό. Δεν διαθέτει κάποιο μόνιμο εκθεσιακό χώρο, αλλά συνεργάζεται με άλλους φορείς προκειμένου να παρουσιάσει εκθέσεις και προγράμματα σύγχρονης τέχνης σε διαφορετικές τοποθεσίας σε όλη την Ελλάδα, συμπεριλαμβανομένων αρχαιολογικών χώρων και μουσείων.  Το 2021, ο NEON χρηματοδότησε την ανακαίνιση του πρώην Δημόσιου Καπνεργοστασίου στην Αθήνα, το οποίο στη συνέχεια δώρισε ως χώρο πολιτισμού στο Ελληνικό κράτος. Το 2025 ανακοίνωσε μια εκθεσιακή τριλογία με τον καλλιτέχνη Michael Rakowitz στο Μουσείο της Ακρόπολης και το παλιό Μουσείο Ακρόπολης στο λόφο της Ακροπολής στην Αθήνα.

 Εκθέσεις και προγράμματα 
Το NEON έχει οργανώσει περιοδικές εκθέσεις με Έλληνες και διεθνείς καλλιτέχνες σε δημόσιους και ιδιωτικούς χώρους όπως το AS ONE σε συνεργασία με το Ινστιτούτο Marina Abramović (MAI) στο Μουσείο Μπενάκη (2016) όπου Έλληνες καλλιτέχνες εκπαιδεύτηκαν στην performance μακράς διάρκειας με την Marina Abramovic, την έκθεση The Theatre of Disappearance με τον Adrián Villar Rojas στο Εθνικό Αστεροσκοπείο Αθηνών (2017) όπου ο καλλιτέχνης κατέλαβε τον Αρχαίο Λόφο Νυμφών με ένα εκτεταμένο πρόγραμμα φύτευσης αποτελούμενο από 26 είδη φυτών και 11 μεγάλες βιτρίνες. Ως μέρος της συνεργασίας του ΝΕΟΝ με την Εφορεία Αρχαιοτήτων Κυκλάδων, παρουσίασαν τον Antony Gormley και την έκθεση SIGHT το 2019 στον αρχαιολογικό χώρο και το μουσείο της Δήλου, εγκαθιστώντας 29 γλυπτά από σίδερο στον αρχαιολογικό χώρο.  

Το διάστημα 2021 - 2022, ο NEON παρουσίασε την έκθεση σύγχρονης τέχνης Portals |  Πύλη   σε συνεργασία με τη Βουλή των Ελλήνων στο πρόσφατα ανακαινισμένο πρώην Δημόσιο Καπνεργοστάσιο, και αργότερα την έκθεση Dream On με έργα από τη Δωρεά της Συλλογής Δ.Δασκαλόπουλος.  Το ίδιο έτος ο ΝΕΟΝ σε συνεργασία με την Εθνική Λυρική Σκηνή, την ταινία Βληχή, του Γιώργου Λάνθιμου με την Έμμα Στόουν και το Damien Bonnard στους πρωταγωνιστικούς ρόλους. Η Βληχή γυρίστηκε σε φίλμ 35mm και παρουσιάστηκε συνοδεία ζωντανή ορχιστικής μουσικής στο πλαίσιο του προγράμματος The Artist on the Composer. Η πρεμιέρα της Βληχής στις ΗΠΑ έγινε ένα χρόνο αργότερα το 2023 στο Φεστιβάλ Κινηματογράφου της Νέας Υόρκης. 

Το 2024 o NEON παρουσίασε την έκθεση space of togetherness στη Δραματική Σχολή του Εθνικού Θεάτρου με έργα 20 καλλιτεχνών και συλλογικοτήτων.

Το 2025 ο NEON ανακοίνωσε μία εκθεσιακή τριλογία στο Μουσείο της Ακρόπολης και το παλιό Μουσείο Ακρόπολης στο λόφο της Ακροπολής με τον καλλιτέχνη Michael Rakowitz την περίοδο 2025-2026.

Υποδομές

Ο Οργανισμός NEON έχει ανακαινίσει πολιτιστικούς χώρους στην Ελλάδα χρηματοδοτώντας και αναλαμβάνοντας εργασίες:

 Στο υπόγειο του Ωδείου Αθηνών το οποίο ανακαινίστηκε το 2016 ως δωρεά. 
 Στο πρώην Δημόσιο Καπνεργοστάσιο το οποίο ανακαινίστηκε με χρηματοδότηση του NEON ως δωρεά προς το ελληνικό κράτος στο οποίο και επέστρεψε το 2023.

 Παραπομπές 

Κατηγορία:Σύγχρονη τέχνη
Κατηγορία:Πολιτισμός στην Αθήνα